Document ID: 32000R2881

Κανονισμός (ΕΚ) αριθ. 2881/2000 της Επιτροπής
της 27ης Δεκεμβρίου 2000
για την παρέκκλιση από τον κανονισμό (ΕΟΚ) αριθ. 1859/93 για την εφαρμογή των πιστοποιητικών εισαγωγής για τα σκόρδα που εισάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 2699/2000(2), και ιδίως το άρθρο 31 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 1104/2000 της Επιτροπής(3), στο παράρτημα, καθορίζει τις περιόδους υποβολής των αιτήσεων για την έκδοση πιστοποιητικών εισαγωγής σκόρδων καταγωγής Κίνας.
(2) Ο κανονισμός (ΕΟΚ) αριθ. 1859/93 της Επιτροπής(4), όπως τροποποιήθηκε από τον κανονισμό (ΕΚ) αριθ. 1662/94(5), προβλέπει ότι τα πιστοποιητικά εισαγωγής ισχύουν για σαράντα ημέρες από την ημερομηνία έκδοσής τους όπως καθορίζεται στο άρθρο 3 παράγραφος 2 του εν λόγω κανονισμού. Δεδομένου ότι η περίοδος υποβολής αιτήσεων για την έκδοση πιστοποιητικών εισαγωγής σκόρδων καταγωγής Κίνας για τους μήνες Δεκέμβριο 2000 έως Ιανουάριο 2001 είναι μεγαλύτερη, ενδείκνυται να υπάρξει δυνατότητα παράτασης της διάρκειας ισχύος των πιστοποιητικών που χορηγούνται για την περίοδο αυτή, εάν υποβληθεί σχετική αίτηση.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 2 παράγραφος 2 του κανονισμού (ΕΟΚ) αριθ. 1859/93, οι αρμόδιες εθνικές αρχές μπορούν να παρατείνουν τη διάρκεια ισχύος των πιστοποιητικών εισαγωγής σκόρδων καταγωγής Κίνας, που εκδίδονται για την περίοδο Δεκέμβριος 2000-Ιανουάριος 2001, η οποία αναφέρεται στον κανονισμό (ΕΚ) αριθ. 1104/2000, 80 ημέρες από την ημερομηνία έκδοσής τους, εφόσον ο δικαιούχος του πιστοποιητικού το ζητήσει.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Δεκεμβρίου 2000.

Labels: 3
17
18